armvectores/hy_wikipedia_2023 huggingface dataset:
Տե Սոնգ

Կանգ Տե Սոնգ (հանգըլ՝ 강대성 նաև` Տե Սոնգ, ապրիլի 26, 1989(1989-04-26), Սեուլ, Հարավային Կորեա), հարավկորեացի երգիչ, դերասան, BIGBANG խմբի անդամ։ Ծնվել է Սեուլ քաղաքում, Հարավային Կորեա։ 2006 թ. թողել է դպրոցը և դարձել Big Bang խմբի անդամ։ Նկարահանվել և խաղացել է դորամաներում, ֆիլմերում, մյուզիքլերում, որոնցից առավել հայտնի է «What’s Up» դորաման։


== Սկավառակագրությունը ==


=== Ալբոմներ ===
D'scover (2013)
D'slove (2014)


=== Սինգլեր ===
Now We
Try Smiling
Look at Me, Gwisun
Big Hit!
Family Day
Cotton Candy
How Did We Get
Baby Don’t Cry
Lunatic
Wings
Shinai Naru Kimi e


== Ծանոթագրություններ ==


== Արտաքին հղումներ ==
http://www.ygbigbang.com
http://www.jpopasia.com/celebrity/daesung/
Նիգմատիլա Յուլդոշև

Նիգմատիլա Տուլկինովիչ Յուլդոշև (ուզբ.՝ Nig‘matilla To‘lqinovich Yo‘ldoshev, նոյեմբերի 5, 1962(1962-11-05), Տաշքենդ, Ուզբեկական ԽՍՀ, ԽՍՀՄ), ուզբեկ պետական գործիչ։ Ուզբեկստանի Հանրապետության Սենատի նախագահը 2015 թվականի հունվարի 22-ից։ 
Ուզբեկստանի Հանրապետության գլխավոր դատախազը 2019 թվականի հունիսի 20-ից։
Ուզբեկստանի նախագահի պաշտոնակատարը 2016 թվականի սեպտեմբերի 2-ից 8-ը։


== Կենսագրություն ==
Նիգմատիլա Յուլդոշևը ծնվել է 1962 թվականի նոյեմբերի 5-ին Տաշքենդում։ Ավարտել է Տաշքենդի պետական համալսարանի իրավաբանական ֆակուլտետը։ Տարբեր ժամանակներում աշխատել է Ալմալիկի դատախազության ավագ քննիչ (1987-1991), Տաշքենդի Յունուսաբադի շրջանի դատախազության քննիչ (1991-1993), Տաշքենդի դատախազության ավագ քննիչ (1993-1994), Ուզբեկստանի Գլխավոր դատախազության վարչության դատախազ (1994-1999), Գլխավոր դատախազության գլխավոր քննչական վարչության բաժնի պետ (1999-2000), Գլխավոր դատախազության ներքին անվտանգության ապահովման տեսչության պետ (2000-2003), գլխավոր դատախազությանը կից հարկային, արժութային հանցագործությունների և հանցավոր եկամուտների օրինականացման դեմ պայքարի դեպարտամենտի պետ (2006-2008) և գլխավոր դատախազի տեղակալ (2008-2011)։
2011 թվականի հունիսի 21-ին Նիգմատիլա Յուլդոշևը ստանձնել է Ուզբեկստանի արդարադատության նախարարի պաշտոնը և զբաղեցրել մինչև 2015 թվականի հունվարի 26-ը։
2015 թվականի հունվարի 20-ին Ուզբեկստանի նախագահ Նիգմատիլ Յուլդոշևի հրամանագրով նշանակվել է սենատոր, 2015 թվականի հունվարի 22-ին գաղտնի քվեարկությամբ ընտրվել է Սենատի նախագահի պաշտոնում։
Իսլամ Քարիմովի մահից հետո 2016 թվականի սեպտեմբերի 2-ին Սահմանադրության 96-րդ հոդվածի համաձայն դարձել է Ուզբեկստանի նախագահի պաշտոնակատար, սակայն սեպտեմբերի 8-ին Ուզբեկստանի խորհրդարանի երկու պալատների համատեղ նիստում հայտարարել է Շավքատ Միրզիյեևի օգտին ինքնաբացարկ հայտնելու մասին։ Յուլդոշևը նախագահի պաշտոնակատարի սահմանադրական լիազորությունները վայր դնելու որոշումը բացատրել է պետության կառավարման գործում բավարար փորձի բացակայությամբ։
2019 թվականի հունիսի 20-ին նախագահի հրամանագրով նշանակվել է Ուզբեկստանի Հանրապետության գլխավոր դատախազ։
2019 թվականի հոկտեմբերի 7-ին ընտրվել է Ուզբեկստանի ըմբշամարտի ազգային ֆեդերացիայի նախագահ։


== Ծանոթագրություններ ==
Վիտալի Մանսկի

Վիտալի Մանսկի (ուկրաիներեն՝ Віталій Всеволодович Манський, դեկտեմբերի 2, 1963(1963-12-02), Լվով, ԽՍՀՄ), հրեա-ուկրաինական ծագմամբ ռուս վավերագրող ռեժիսոր, պրոդյուսեր, «Արտդոկֆեստ» փառատոնի և ոչ խաղարկային կինոյի բնագավառում «Դափնու ճյուղ» ազգային մրցանակաբաշխության նախագահ։


== Կենսագրություն ==
Վիտալի Մանսկին ծնվել է Լվովում։ Սովորել է տեղի թիվ 52 միջնակարգ դպրոցում։ 1990 թվականին ավարտել է Գերասիմովի անվան կինեմատոգրաֆիայի համառուսական պետական ինստիտուտի օպերատորության ֆակուլտետը (Սերգեյ Մեդինսկու դասարան)։ Հեղինակել է «Ընտանեկան կինոքրոնիկոն» հեռուստահաղորդումը (1995-1997, Առաջին ալիք, Համառուսաստանյան պետական հեռուստառադիոընկերություն, «Հինգերորդ ալիք»), «Իրական կինո» և «Киноподъём» (1996, Առաջին ալիք, 1999 - РТР)։ 1996-1998 թվականներին եղել է «ՌԵՆ ՏՎ» հեռուստաալիքի գլխավոր պրոդյուսերը «REN-TV»: Հիմնադրել է 1945-1991 թվականների սիրողական ընտանեկան կինոքրոնիկոնի արխիվը։
Վիտալի Մանսկին «Դափնեճյուղ» ազգային մրցանակի պրոդյուսերն է, մրցանակ, որ տրվում է ռուսաստանյան լավագույն վավերագրական ֆիլմերին։ Մանսկին Մոսկվայի վավերագրական ֆիլմերի Артдокфест ամենամյա փառատոնի նախագահն է։ Որպես անկախ պրոդյուսեր համագործակցում է ռուսաստանյան և միջազգային մի շարք կինոստուդիաների և հեռուստաալիքների հետ։ 2015 թվականից տեղափոխվել է Լատվիա։
2014 թվականի հուլիսի 14-ին Երևանի Մոսկվա կինոթատրոնում Ոսկե Ծիրան կինոփառատոնի շրջանակներում տեղի է ունեցել Մանսկու «Գիրքը» ֆիլմի պրեմիերան, որի հիմքում ընկած է հայ միջնադարյան բանաստեղծ Գիրգոր Նարեկացու «Մատյան Ողբերգության» պոեմը։
2016 թվականին Մանսկու «Արևի շողերի տակ» ֆիլմը ներկայացվել է Ոսկե ծիրան երևանյան կինոփառատոնի երևանյան պրեմիերա ծրագրում։


== Ֆիլմեր ==

Բումերանգ, 1988
Դիրք, 1990
Լենինի մարմինը, 1991
Հատվածներ հերթական պատերազմից, 1993
Երանություն, 1995
Մասնավոր քրոնիկներ. մենախոսություն, 1999
Գորբաչով. կայսրությունից հետո, 2001
Ելցին. ուրիշ կյանք, 2001
Պուտին. նահանջ տարի, 2001
Բրոդվեյ։ Սև ծով, 2002
«Տատու»-ի անատոմիան, 2003
Գագարինի պիոներները, 2005
Վայրի, վայրի ծովափ, 2006
Կուսություն, 2008
Արևածագ/արևամուտ. Դալայ Լամա XIV 2008
Սկիզբ, 2009
Նիկոլինա Գոռա, վերջաբան, 2009
Հայրենիք կամ մահ, 2011
Խողովակ, 2013
Գիրքը, 2014
Արևի շողերի տակ, 2015


== Հիմնական մրցանակներ ==


== Ընտանիք ==
Կինը` Նատալյա Մանսկին «Вертов. Реальное кино» ստուդիայի գործադիր տնօրենն է, ավագ դուստրը՝ Պոլինան, Մոսկվայի Արվեստի թատրոն-դպրոցի շրջանավարտ է, Food&Food խոհարարական ծրագրի ղեկավար, կրտսեր դուստրը՝ Նիկան, լուսանկարիչ, դիզայներ է։


== Ծանոթագրություններ ==
Կուկի լեռ

Կուկի լեռ, Աորան գի (անգլ.՝ Cook Mount), լեռնագագաթ Նոր Զելանդիայի Հարավային կղզում։ Բարձրությունը 3764 մ է (երկրի ամենաբարձր կետը)։ Կազմված է բյուրեղային ապարներից։ Լանջերը զառիթափ են։ Կան ձնահյուսեր և սառցադաշտեր։ Անվանվել է ի պատիվ Ջեյմս Կուկի։
Չաղանա

Չաղանա, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Էլսա Անդերսոն

Էլսա Թերեսիա֊Անդերսոն (ապրիլի 27, 1897(1897-04-27), Strövelstorp, Ängelholm Municipality, Կրիստիանստադ, Շվեդիա - հունվարի 22, 1922(1922-01-22)[…], Askersund), Շվեդիայի առաջին կին օդաչուն և հմուտ պարաշյուտիստը։
Նա աղքատ գյուղացու դուստր էր Սկոնե նահանգի Ստրովելստորպ քաղաքում։ Մայրը մահացավ, երբ նա վեց տարեկան էր։ Ավագ եղբայրը լքեց ընտանիքը և նոր կյանք փնտրեց Ամերիկայում։
Միշտ վճռականություն և խիզախություն ցուցաբերելով՝ նա ցանկանում էր դառնալ ավելին, քան պարզապես գյուղացու կին, ուստի 1920 թվականին 21 տարեկանում նա սովորեց թռչել՝ դառնալով Շվեդիայի առաջին կին օդաչուն։ Նա ուներ «no. 203» վկայական։ Չբավարարվելով դրանով, նա գնաց Գերմանիա՝ պարաշյուտով թռչել սովորելու։
1922 թվականին Անդերսոնը զոհվեց Շվեդիայի Ասկերունդ քաղաքում իր երրորդ թռիչքի ժամանակ։ Հազարավոր հանդիսատեսներ հավաքվել էին ներքևում՝ սառած Ալսեն լճի սառույցի վրա։ Նա խնդիրներ ունեցավ պարաշյուտը արձակելու հետ կապված, որը բացահայտվեց միայն գետնից փոքր հեռավորության վրա և նա ուժգին բախվեց գետնին։
1926 թվականին շվեդական Աերո ակումբը որպես հուշարձան երեք մետր բարձրությամբ կոթող կանգնեցրեց այն վայրում, որտեղ նրան գտել են մահացած։


== Վեպ և կինոնկար ==
1996 թվականին շվեդ վիպասան Ժակ Վերուպը ներկայացրեց Էլսայի կյանքը Den ofullbordade himlen («Անկատար երկինք») վեպում։
2001 թվականին վեպը հիմք է հանդիսացել Յան Տրուելի Så vit som en snö (Սպիտակ, ինչպես ձյուն) ֆիլմի համար, որի մեջ Անդերսոնի դերը խաղացել է դերասանուհի Ամանդա Օոմսը։ Ֆիլմն շարժանացել է Շվեդիայի քննադատների մրցանակին որպես տարվա լավագույն շվեդական ֆիլմ։ Ֆիլմում պատկերված էր, որ նա հարաբերություններ ունի երկու սեռերի հետ, սակայն պարզ չէ, թե որքանով է դա արտացոլում Անդերսոնի իրական կյանքը։
Վերապ, Ժակ․ Den ofullbordade himlen: [Ստոկհոլմ]․ Բոնիեր, 1996. - 91-0-056231-9 (Շվեդական հրատարակություն)։


== Ծանոթագրություններ ==


== Արտաքին հղումներ ==
Նեկրասիցա

Նեկրասիցա (ռուս.՝ Некрасица), գետ Ռուսաստանում, հոսում է Շաբալինսկի շրջանում Կիրովի մարզում։ Գետաբերանը տեղակայված է Մեծ Նյուրյուգ գետի աջ ափին՝ 27 կմ հեռավորության վրա։ Գետի երկարությունը 13 կմ է։
Գետի ակունքը գտնվում է սահմանի մոտակայքում Կոստրոմայի մարզում Կովրիժնիե գյուղում, Լենինսկոե գյուղից 36 կմ հյուսիս-արևմուտք։ Գետը հոսում է արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վետլուգա, գետի ենթաավազանը՝ Վոլգա։ Գետի ավազանը՝ Վոլգա մինչև Կույբիշևսկի հիդրոհանգույց։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 08010400112110000040748
Կոդը ըստ հիդրոլոգիական հետազոտության (ՌԴ) — 110004074
Ավազանի կոդը — 08.01.04.001
Ծավալի համարը ըստ ՌԴ-ի — 10
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անտոնիու Կարլուս (Մինաս Ժերայս)

Անտոնիու Կարլուս (պորտ.՝ Antônio Carlos), համայնք Բրազիլիայում՝ Մինաս Ժերայս նահանգի կազմում։ Գտնվում է Կամպու դաս Վարտենտիս նահանգի Հարավ-արևելյան մարզում։ Մտնում է Բարբասենա գավառի կազմի մեջ։ Բնակչությունը կազմում է 11 652 մարդ՝ 2006 թվականի տվյալներով։ Գրավում է 525,025 կմ2 տարածք։ Բնակչության խտությունը կազմում է՝ 22,2 մարդ/կմ2։


== Պատմություն ==
Քաղաքը հիմնադրվել է 1947 թվականի դեկտեմբերի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 52.198.841,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.622,23 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,733 (տվյալները ՄԱԿ-ի զարգացման ծրագրի)։
Տեռիվեռե

Տեռիվեռե (էստ․՝ Tärivere), գյուղ Էստոնիայի Իդա-Վիրումաա նահանգի Իիսակու շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աքենդա

Աքենդա (վրաց.՝ აქენდა), գյուղ Վրաստանում։ Գտնվում է Քվեմո Քարթլիի մարզի Ծալկայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Նարկոտիկ բույսեր

Նարկոտիկ բույսեր (հունարեն՝ νάρχωϊιχόϛ - թմրեցնող, անզգայացնող), բույսեր, որոնք պարունակում են կենտրոնական նյարդային համակարգը գրգռող կամ ընկճող նյութեր։ Մեծ մասամբ բարձրակարգ են, ստորակարգ են միայն որոշ սնկեր։


== Բույսերի օրինակներ ==
Նարկոտիկ բույսերից են քնաբեր խաշխաշը, ծխախոտը, հնդկական կանեփը, ելաբույսը, մահամորմը,բանգին, թեյը, սրճենին և այլն։ Նարկոտիկ բույսերի ազդող նյութը գլխավորապես ալկալոիդներն են։ Մեկ բույսը կարող է պարունակել մի քանի ալկալոիդ (օրինակ, քնաբեր խաշխաշի ափիոնը բաղադրում է 25 տարբեր ալկալոիդ՝ մորֆին, նարկոտին, պապավերին, կողեին և այլն), որոնք մեծ մասամբ գտնվում են օրգանական թթուների աղերի ձևով և ունեն ֆիզիոլոգիական մեծ ակտիվություն։ Դրանով է պայմանավորված Նարկոտիկ բույսեր-ի ուժեղ ներ գործությունը օրգանիզմի վրա։


== Կիրառումը ==
Շատ նարկոտիկ բույսեր արժեքավոր դեղաբույսեր են և կիրառվում են նյարդային համակարգի, ներքին օրգանների ու այլ հիվանդությունների բուժման համար)։ Բազմաթիվ նարկոտիկ բույսեր խիստ թունավոր են, և դրանցից ստացված պատրաստուկները հաճախակի օգտագործելիս առաջանում է թմրամոլություն։ Շատ ժողովուրդներ նարկոտիկ բույսերն օգտագործում են ծխելու, ծամելու համար։ Որպես ըմպելիք տարածված են թեյը, սուրճը, կակաոն։ Ծխախոտից ստացվող նիկոտինը, ելաբույսից՝ անաբազինն օգտագործում են որպես միջատասպան։ Մախորկայից ստացվում է կիտրոնաթթու։


== Տարածված շրջաններ ==
Նարկոտիկ բույսերը տարածված են Հարավային Ամերիկայի արևադարձային շրջաններում, Հյուսիսային Ամերիկայում, Կենտրոնական Ասիայում։ ԽՍՀՄ-ում նարկոտիկ բույսերից մշակվում էր մահամորմը, թեյը, ծխախոտը։ ՀԽՍՀ-ում աճում են սովորական արջընկույզը, մշակվում է ծխախոտ։


== Տես նաև ==
Նարկոտիկ դեղանյութեր
Թմրամոլություն
Շառլ Ժան դը լա Վալե Պուսեն

Շառլ Ժան Էտյեն Գուստավ Նիկոլա դը լա Վալե Պուսեն (ֆր.՝ Charles Jean Étienne Gustave Nicolas de la Vallée Poussin), բելգիացի մաթեմատիկոս, Բելգիայի և Փարիզի ԳԱ անդամ (1945), 1897 թվականից՝ Լյուվենի համալսարանի պրոֆեսոր։
Աշխատանքները վերաբերում են թվերի, եռանկյունաչափական շարքերի, ֆունկցիաների մոտարկման տեսություններին, մաթեմատիկական ֆիզիկային։
Անդրոս (կղզի)

Անդրոս (հուն․՝ Άνδρος), կղզի Էգեյան ծովի կենտրոնում, աշխարհագրորեն մտնում է Կիկլադի կղզեխմբի մեջ։ Ներկայումս Հունաստանի Հանրապետության ղեկավարության տակ է գտնվում։ Այն ավելի խոշոր Էվբեյա կղզուց 6կմ հարավ-արևելք է գտնվում։ Տարածքը կազմում է 383 022 կմ2 , ծովափնյա գծի երկարությունը 180 կմ է։ Գտնվում է ծովի մակարդակից 995 կմ բարձրության վրա։ 2011 թվ.-ի տվյալներով բնակչությունը կազմում է 9221 մարդ։ Հիմնական աշխատանքները կապված են տուրիզմի և նավագնացության հետ։


== Երկրաբանություն ==
Ինչպես հարևան կղզիները, Անդրոսը նույնպես շրջապատված է բյուրեղային ժայռերով։ Ռելիեֆը լեռնային է, կիսաանապատային, ծովի մակարդակից ամենաբարձր կետը գտնվում է 995 կմ բարձրության վրա(Պետալոն լեռը)։ Ունի չոր միջերկրածովային կլիմա։ Գետերը սակավաջուր են և քչաթիվ։ Գետերի հովիտներում կան ձիթապտղի, ցիտրուսների, խաղողի տնկարկներ։ Ձկնաբուծությունը հետզհետե անկում է ապրում։ Կղզու գշխավոր քաղաքը Անդրոսն է` 1428 բնակչով(2011 թ.):


== Պատմություն ==
Կղզին գրավված է եղել հին հույների կողմից դեռևս անտիկ ժամանակներում։ Պահպանվել են կղզու հնագույն մայրաքաղաք Պալեոպոլիսի ավերակները։ Հետագայում Հռոմեական կայսրության կազմում է եղել։ 
395-1204 թթ.-ին Բյուզանդիայի կառավարման տակ է անցել։ 1204 թ.-ին` Կոստնանդնուպոլսի անկումից հետո, հարևան կղզիների նման` Անդրոսը նույնպես դքսության կղզեխմբի կազմում է եղել, որն էլ կախված էր Վենետիկի հանրապետությունից։ 
Թուրքերի ինտենսիվ գրոհներից հետո, Վենեցիան Անդրոսը վերցնում է իր տիրապետության տակ մինչև 1566 թվ.-ը։ 
15-16-րդ դարերում, կղզու ամայացումից հետո(շատ հույներ մահացել էին պատերազմի ընթացքում, ինչպես նաև համաճարակից) վենեցիացիները, այնուհետև թուրքերը տեղի բալկանյան գավառներից բնակչություն են բերում այստեղ։ Այսպիսով, այստեղ են հայտնվում ալբանացի-արնաուտներ, որոնք կղզու բնակչության մեծամասնությունն են կազմում երկար ժամանակ։
1566-1821 թթ.-ին կղզին պաշտոնապես ղեկավարել է Օսմանյան կայսրությունը։ 


== Բնակավայրեր ==
Ունի 45 բնակավայր, այդ թվում.
Գավրիո
Անդրոս (Չորա)
Իդրուսա
Կորֆիո
Պալեոպոլի
Բաթսի
Ապիկիա
Կլիման չորային է, կա խմելու ջրի խնդիր։ Բնակչության արտահոսք է նկատվում։ Հիմնական էթնոսը հույներն են, որոնց թիվը վերջին 100 տարվա ընթացքում 19 000-ից կրճատվել է 9221-ի(2011 թ.): Անդրոս քաղաքում  9 000-ից 1428-ի է հասել բնակչության թիվը(2011 թ.):


== Ծանոթագրություններ ==
Եղվեջին

Եղվեջին, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։ Գտնվում էր պատմական Մոկքի Իշայր գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բարրու Ալտու (Ռիու Գրանդի դու Սուլ)

Բարրու Ալտու (պորտ.՝ Barro Alto), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Բաիա նահանգի հյուսիսարևելյան մարզը։ Մտնում է տնտեսական կարգավիճակ ունեցող Իրեսեի գավառի մեջ։ Բնակչությունը կազմում է 12 126 մարդ, ըստ 2006 թվականի տվյալների։ Տարածքը կազմում է 425,750 կմ2։ Բնակչության խտությունը՝ 28,5 մարդ/կմ²։


== Վիճակագրություն ==
Համախառն ներքին արտադրանքը կազմել է 25 269 416,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 2 086,14 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,621։
Ցենտրիոլ

Ցենտրիոլ, էուկարիոտ բջիջների ներբջջային օրգանոիդ, որը բջջի կիսման ժամանակ մասնակցում է բաժանման իլիկի ձևավորմանը։ Այն կարելի է տեսնել էլեկտրոնային մանրադիտակով։ Այն գտնվում է բաժանվող բջջի բևեռներում, մեծ մասամբ Գոլջիի ապարատի հարևանությամբ։ Ցենտրիոլները կազմում են բաժանման իլիկի սպիտակուցային թելերը, որոնք և կապում են քրոմոսոմները՝ ապահովելով նրան տարամիտումը դեպի բևեռներ բջջի կիսման ժամանակ։


== Կառուցվածք ==
Տերմինը առաջարկվել է Թեոդոր Բովերին 1895 թվականին։ Ցենտրիոլների նուրբ կառուցվածքը հնարավոր է եղել ուսումնասիրել էլեկտրոնային մանրադիտակով։ Որոշ օբյեկտներում հնարավոր է եղել նկատել ցենտրիոլներ, սովորաբար դրանք առաջացնում են զույգեր, որոնք պատված են ցիտոպլազմայով, որտեղից էլ հեռանում են բարակ ֆիբրիլներ։ Ցենտրիոլների և ցենտրոսֆերայի ամբողջությունը կոչվում է բջջային կենտրոն։
Հաճախ ցենտրիոլային զույգերը կարող են մոտ գտնվել կորիզին։ Յուրաքանչյուր կենտրոնական մարմնիկ կազմված է 27 գնդաձև տարրերից, որոնք խմբավորված են 9 տրիպլեդներով (եռյակներով), սրանք կազմված են տուբուլին սպիտակուցից։ Տրիպլեդները կապված են 3 միկրոխողովակներից։


== Գործառույթնեերը ==
Ցենտրիոլները մասնակցում են բաժանման իկիլի ձևավորմանը բջջի կիսման ժամանակ։ Բարձրագույն բույսերի և սենկերի բջիջները ցենտրիոլներ չունեն, նրանց մոտ բաժանման իլիկը ձևավորվում է այլ կերպ։
Բացի այդ գիտնականները կարծում են, որ բջջային կենտրոնի ֆերմենտները ներգրավվում են դուստր բջիջների առաջացման մեջ՝ միտոզի անաֆազում։


== Զարգացման ցիկլ ==
Որպես կանոն բջջային ցիկլի ընթացքում ցենտրիոլը կրկնապատկվում է մեկ անգամ։ Յուրաքանչյուր կրկնապատկման ժամանակ «մայր» ցենտրիոլը բաժանվում է դուստր «ցենտրիոլների»։ Սա տեղի է ունենում G2-ժամանակահատվածի ինտերֆազում։ Միտոզի պրոֆազում երկու ցենտրիոլներ հեռանում են դեպի բևեռներ և այնտեղ ձևափոխվում են ցենտրոսոմների։ Սակայն, այս ընդհանուր սխեմայով, կան բազմաթիվ տատանումներ։ Շատ բջիջների ցենտրիոլներ մեկ բջջային ցիկլի ընթացքում կարող են կրկնապատկվել մի քանի անգամ։ Ինչպես նաև կենդանիների ճնշող մեծամասնությունում հասունացած ձվաբջիջներում ցենտրիոլները վերանում են։ Բեղմնավորումից հետո նոր ցենտրիոլները առաջացնում են զիգոտ։ ։


== Ծանոթագրություններ ==
Կիլիկյան Հայաստանի պետական կարգ

Կիլիկյան Հայաստանի պետական կարգը ձևավորվել է ավատատիրական Հայաստանի ավանդույթների հիման վրա՝ Մերձավոր Արևելքում հաստատված խաչակիր ասպետների իշխանությունների ու եվրոպական պետությունների կառավարող մարմինների ազդեցությամբ։


== Թագավորի գործառույթները ==
Թագավորը՝ որպես պետության գլուխ և երկրի գերագույն տեր, օժտված էր բացառիկ իրավունքներով ու առանձնաշնորհներով։ Նա իր մշտական դեսպաններն է ունեցել Հռոմում, Նեապոլում, Կոստանդնուպոլսում, Ֆրանսիայում, Անգլիայում, Եգիպտոսում, Մոնղոլիայում և այլուր։


== Արքունիքի կառուցվածքը ==
Թագավորության հռչակումից ի վեր պետությունը կառավարել է արքունիքը, որը բաղկացած էր 

գործակալություններից
վերին արքունի ատյանից


=== Վերին արքունի ատյանի գործառույթները ===
Ատյանի նիստերին մասնակցում էին խոշոր իշխանները՝ բերդատեր պարոնները։ Վերին արքունի ատյանը խորհրդատուի իրավասություն ուներ, իսկ նիստերը վարում էր թագավորը։
Պետության ազդեցիկ գործակալություններից էր պայլությունը կամ խնամակալությունը։ 


=== Պայլի գործառույթները ===
Պայլը թագավորի առաջին խորհրդականը և գահաժառանգի դաստիարակն էր, իսկ գահակալի անչափահասության դեպքում՝ նրա խնամակալն ու պետության կառավարիչը։ Նա պետությունը կառավարել է նաև երկրից թագավորի ժամանակավոր բացակայության ժամանակ։ 


=== Սպարապետի գործառույթները ===
Սպարապետության գործակալը՝ սպարապետը կամ գունդստաբլը, տնօրինում էր ռազմական գործերը։ Նա թագավորի առաջին տեղակալն էր. գլխավորել է ինչպես արքունի, այնպես էլ իշխան, շական զորամիավորումները։ Բանակի սպառազինման և պարենավորման գծով սպարապետի տեղակալը կոչվել է մարաջախտ։ 


=== Կանցլերի (կանցլեր) գործառույթները ===
Արքունի դպրապետության (քարտուղարություն) գործակալը՝ կանցլերը (կանցլեր) կամ ատենադպիրը, վարել է արտաքին գործերը, կազմել և թագավորի հետ ստորագրել է պետական հրովարտակները, շնորհագրերը։ Նա է պահել պետական կնիքը, ղեկավարել դիվանագիտական հարաբերությունները, թագավորի անունից բանակցություններ վարել օտարերկրյա պետությունների հետ։ Այդ պաշտոնը սովորաբար վարել է Սսի արքեպիսկոպոսը, երբեմն՝ օտար լեզուների գիտակ, տաղանդավոր անձ (օրնակ՝ Վահրամ Րաբունի վարդապետը)։


=== Սեղանապետության գործակալի գործառույթները ===
Սեղանապետության գործակալն զբաղվել է արքունի տան եկամուտներով ու ծախսերով, պալատի տնտեսությամբ, համարվել է թագավորի խորհրդական և «հավատարիմն տանն արքայի»։ 


=== Մաքսապետության գործակալի գործառույթները ===
Մաքսապետության գործակալը ղեկավարել է պետական եկամուտները, մաքսային ու տուրքային գործերը, ներքին և արտաքին առևտրական հարաբերությունները։ Նրան են ենթարկվել քաղաքների, նավահանգիստների ու մաքսատների վերակացուները և մյուս պաշտոնյաները։
Արքունիքում գործել են նաև այլ բարձրաստիճան պաշտոնյաներ՝ իշխանաց իշխանը, թագադիր իշխանը, սուրհանդակապետը (պետական փոստի գործակալ) և այլն։ 


=== Թագուհու գործառույթները ===
Մեծ հեղինակություն է վայելել տիկնաց տիկինը՝ թագուհին։ Նա մասնակցել է արքունի և իշխան, խորհրդի նիստերին, քաղաքական մեծ դեր խաղացել հատկապես թագավորի բացակայության կամ մահվան դեպքերում։
Պավել Բեգանսկի

Պավել Վիկենտևիչ Բեգանսկի (բելառուս․՝ Павел Бяганскі, հունվարի 9, 1981(1981-01-09), Lyudvinova, Viliejka District, Մինսկի մարզ, Բելառուսական ԽՍՀ, ԽՍՀՄ), բելառուս ֆուտբոլիստ, հարձակվող։ Ներկայում խաղում է Ռեչիցայի Վեդրիչ-97 ակումբում, որը հանդես է գալիս Բելառուսի առաջնության առաջին լիգայում։


== Կարիերա ==
«ԲԱՏԷ» ակումբի կազմում 2002 թվականին արժանացել է ոսկե մեդալի, որը երկրորդն է ակումբի պատմության մեջ։ Այդ մրցաշրջանում նա խփել է 4 գոլ, հաճախ է ընդգրկվել թիմի հիմնական կազմում, այդ թվում մասնակցել է «Նեման» ակումբի դեմ ոսկե խաղի 120 րոպեին։ Հաջորդ մրցաշրջանում մասնակցել է 27 հանդիպման և խփել 16 գոլ։ Բեգանսկին լքել է ակումբը 2004 թվականին՝ տեղափոխվելով «ՄՏԶ-ՌԻՊՈ»։ Հանդես է եկել նաև Ղազախստանի «Ժենիս» ու «Տոբոլ», Ռումինիայի «Օցելուլ» և Ուկրաինայի «Իլիչյովեց» ակումբներում։


== Ձեռքբերումներ ==


=== Թիմային ===
 «ԲԱՏԷ»Բելառուսի առաջնության բրոնզե մեդալակիր - 2001
Բելառուսի չեմպիոն - 2002
Բելառուսի առաջնության արծաթե մեդալակիր - 2003 «Շախտյոր» (Սոլիգորսկ)Բելառուսի առաջնության բրոնզե մեդալակիր - 2006 «Տոբոլ»Ղազախստանի չեմպիոն - 2010


=== Անհատական ===
 «ԲԱՏԷ»Ընդգրկվել է «Առաջնության 22 լավագույն ֆուտբոլիստների» ցանկում


== Ծանոթագրություններ ==


== Արտաքին հղումներ ==
Ֆուտբոլիստի էջը «ԲԱՏԷ» ակումբի կայքում Archived 2017-06-07 at the Wayback Machine.
Ֆուտբոլիստի էջը «transfermarkt.de» կայքում Archived 2009-01-04 at the Wayback Machine. (գերմ.)
Profile at Soccerway
Ալ-Ռուհեյբա

Ալ-Ռուհեյբա (արաբ․՝ الرحيبة‎‎), քաղաք Սիրիայի Արաբական Հանրապետության հարավ-արևմուտքում՝ Ռիֆ Դիմաշկի մարզում։ Ռիֆ Ալ-Կուտեյֆայի գավառում համանուն Ալ-Ռուհեյբայի շրջանի վարչական կենտրոնն է։


== Բնակչություն ==
Ըստ 2004 թվականի Սիրիայի մարդահամարի տվյալներով քաղաքի բնակչությունը կազմում է 30,450 մարդ։ Իսկ համանուն շրջանի բնակչություն կազմում է 30,450 մարդ։


== Տրանսպորտ ==
Քաղաքից ոչ հեռու գտնվում է Դամասկոսի միջազգային օդանավակայանը, և երկրի գլխավոր երկաթուղային հանգույցը։


== Ծանոթագրություններ ==
Գրուզլիվեց

Գրուզլիվեց (ուկրաիներեն՝ Грузливець), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1761 թվականին։
2001 թվականի տվյալներով Գրուզլիվեց գյուղում բնակվում էր 287 մարդ։ Բնակչության խտությունը կազմում էր 181,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարել Սլադկովսկի

Կարել Սլադկովսկի (չեխ․՝ Karel Sladkovský), չեխ լրագրող, քաղաքական և հասարակական գործիչ, ազգային վերածննդի ակտիվիստ, հեղափոխական։ Ազատ մտածողների ազգային կուսակցության (երիտասարդ չեխեր) նախագահ (1874-1880)։ Չեխիայի Լանդտագի անդամ (Չեխական Սեյմ 1875-1880 և 1862-1872), Ավստրո-Հունգարիայի միապետության Ռայխսրատի (Ցիսլեյթանիա) պատգամավորների պալատի անդամ (1867-1879), իրավագիտության դոկտոր (1866 թվականից)։


== Կենսագրություն ==
Ծնվել է աղքատ դերձակի ընտանիքում։ 6 տարեկանում որբացել է։ Սովորել է հիվանդախնամների մոտ։ 1845 թվականից իրավաբանություն է սովորել Վիեննայի համալսարանում։ 1846 թվականին նա դատական ​​պրակտիկա է սկսել Վիեննայում։ 1848 թվականից աշխատել է դատախազությունում, սակայն 1848 թվականի գարնանը Ավստրիական կայսրությունում հեղափոխության բռնկման պատճառով վերադարձել է Պրահա։
Ուսումը շարունակել է Պրահայի համալսարանի իրավագիտության ֆակուլտետում։ 1866 թվականից՝ իրավագիտության դոկտոր։
1848-1849 թվականների հեղափոխության անդամ Չեխիայում։ Եղել է Արմատական ​​դեմոկրատական ​​ճամբարի ղեկավարներից և 1848 թվականին Պրահայի ապստամբության առաջնորդներից, 1848 թվականի սլավոնական կոնգրեսի մասնակից։
1849 թվականի գարնանը նա ձերբակալվել է Ավստրիայի իշխանությունների կողմից, մեղադրվել դավադրության և Հաբսբուրգների դեմ նոր զինված ապստամբության նախապատրաստմանը մասնակցելու, պետական ​​դավաճանության մեջ և դատապարտվել մահապատժի, սակայն 20 տարվա ազատազրկմամբ։ Նա ութ տարի անցկացրեց Օլոմոուցի բանտում, որտեղ խաթարեց իր առողջությունը։

1857 թվականին նրան ներում է շնորհվել, ծանր պայմաններում ապրել է ոստիկանության հսկողության ներքո։ 1860 թվականին վերադարձել է հասարակական կյանք, աշխատել «Čas» օրաթերթի խմբագրությունում (ավստրիական իշխանությունների կողմից թույլատրված առաջին չեխական քաղաքական թերթը), 1862 թվականից՝ «Hlas» ամսագրի խմբագրության աշխատակից, որը դարձավ Չեխիայի քաղաքականության անկախ արմատական-դեմոկրատական ​​ուղղության հարթակ։
1862 թվականին ընտրվել է Չեխիայի Սեյմի պատգամավոր, 1867 թվականին՝ Զեմստվոյի կոմիտեի անդամ։ 1868 թվականին, ի նշան Ավստրո-Հունգարիայի պայմանագրի և 1867 թվականի սահմանադրության դեմ բողոքի, նա լքեց Սեյմը և կոմիտեն։
1875 թվականին երկրորդ անգամ ընտրվել է Սեյմի պատգամավոր։ Եղել է Երիտասարդ չեխերի հիմնադիրներից (1874) և առաջնորդներից, եռյակ Ավստրո-Հունգարիա-Չեխական միապետության կողմնակից։


== Ծանոթագրություններ ==
Մուրջիներ

Մուրջիներ (արաբ․՝ مرجئة‎‎՝ հետաձգողներ),բոլոր իսլամական աշխարհայացքային ուսմունքների այն ներկայացուցիչները, ովքեր հետաձգում էին դատողությունը մարդու վիճակի մասին այս աշխարհում մինչ Ահեղ Դատաստանի օրը։ Մուրջիներն այն համոզմունքին էին, որ մարդու կողմից գործած մեղքը կապ չունի նրա հավատքի հետ և չի վնասում նրան։ Մուրջիականությունը հակադրվում էր խարիջիականությանը, որի հետևորդները պնդում էին, որ մեծ մեղք գործող (քաբաիր) մարդիկ այլևս մուսուլման չեն կարող համարվել։ Մուրջիների այս տեսակետը հակադվում էր սունիական ուսմունքին, որի համաձայն հավատացյալների արարքները բխում են իրենց մտադրություններից, նրանք խիստ կապակցված են և պետք է համապատասխանեցվեն համաձայն շարիաթի։


== Պատմություն ==
Առաջինը մուրջիականության գաղափարը ձևակերպել է Ալի իբն Աբու Տալիբի թոռը՝ Հասան իբն Մուհամմադ իբն Ալին, ով 7-րդ դարի 90-ական թվականներին դիմում է Քուֆայի և խալիֆայության այլ քաղաքների ալիականներին։ Հասան իբն Մուհամմադը հրաժարվում էր դատել խալիֆ Օմար իբն ալ-Խատտաբին սպանողների արարքները և կոչ արեց ալիականներին կոմպրոմիսի գնալ Օմայանների հետ։ Նա նաև կարծիք հայտնեց, որ յուրաքանչյուր ոք, ով արտասանում է շահադան, մուսուլման է։
Մուրջիականությունը արագ տարածվեց Իրաքում, իսկ այստեղից խալիֆայության արևելյան հատվածներ։ «Ալ-իրջա»-յի գաղափարը ակտուալ էր Օմայանների խալիֆայության ժամանակ։


== Դասակարգում ==
Ալ-Նաուբախթին մուրջիներին բաժանում էր 4 խմբի՝

ջահմիներ (Խորասանի մուրջիներ)
ղայլանիներ (Սիրիայի մուրջիներ)
մասարիներ (Իրաքի մուրջիներ), Աբու Հանիֆա
շուքքաք (կասկածողներ), բուտրիներ, ավանդապահ-հաշվիներԱբու ալ-Բարաքաթ ալ-Բաղդադին և Աբու ալ-Ֆաթհ ալ-Շահրաստանին մուրջիների դասակարգման հիմքում դրել են որևէ դոգմատիկ դպրոցի պատկանելը՝ խարիջիներ, ջաբարիներ, կադարիներ։


== Գրականություն ==
Прозоров С.М. Ал-Мурджиа // Ислам: энциклопедический словарь / отв. ред. С. М. Прозоров. — М. : Наука, 1991. — С. 172.
Али-заде, А. А. Мурджииты (архив ) // Исламский энциклопедический словарь. — М.: Ансар, 2007.
Прозоров С. М. К истории мусульманской догматики: мурджииты. — Ислам в истории народов Востока. — С. 19—24.
J. van Ess. Das Kitab al-irga' des Hasan b. Muhammad b. al-Hanafiyya. — Arb., 1974.
Պլասակ Ռուֆիակ

Պլասակ Ռուֆիակ (ֆր.՝ Plassac-Rouffiac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 348 մարդ, բնակչության խտությունը` 29.07 մարդ/կմ²։ Բնակավայրը զբաղեցնում է 11.97 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 120 կմ հարավ, Անգուլեմ քաղաքից` 16 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 238 աշխատունակ (15-64 տարեկան) բնակիչ, որոնցից ակտիվ էին 191-ը, իսկ ոչ ակտիվները` 47։ Ակտիվության ցուցանիշը կազմում է 80,3 %։ 191 աշխատունակ մարդկանցից աշխատել է 177 անձ (94 տղամարդ և 83 կին)։ Գործազուրկ են եղել 14 անձ (7 տղամարդ և 7 կին)։ 47 անաշխատունակներից 14-ը եղել են աշակերտներ կամ ուսանողներ, 18-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բենեդետտո Կրոչե

Բենեդետտո Կրոչե (իտալերեն՝ Benedetto Croce, փետրվարի 25, 1866(1866-02-25)[…], Պեսկասերոլի, Լ'Աքվիլա, Աբրուցցո, Իտալիա - նոյեմբերի 20, 1952(1952-11-20)[…], Նեապոլ, Իտալիա), իտալացի փիլիսոփա, գրականության տեսաբան և պատմաբան, քննադատ։
Հեղինակել է բազմաթիվ ուսումնասիրություններ Դանթեի, Արիստոտելի, Շեքսպիրի, Պիեռ Կոռնեյլի, Ստենդալի և այլ գրողների մասին։
Նորհեգելականության դիրքերից քննադատել է մարքսիստական փիլիսոփայությունն ու տնտեսագիտությունը, դատապարտել ֆաշիզմը։ Նա համաշխարհային ոգու զարգացման առաջին աստիճանը համարում է գեղագիտականը։ Արվեստը, որպես զգայական պատկերներով արտահայտված եզակի ինտուիտիվ ըմբռնում, հակադրել է տրամաբանական մտածողությանը՝ որպես ընդհանուր ռացիոնալ ճանաչողություն։


== Աղբյուրներ ==
Ժաբչե (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ԺաբչեԺաբչե (ուկրաիներեն՝ Жабче), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Ժաբչե գյուղում բնակվում էր 339 մարդ։ Բնակավայրը զբաղեցնում է 1002 կմ² տարածք։ Բնակչության խտությունը կազմում էր 338,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իտալա-ալժիրական հարաբերություններ

Իտալա-ալժիրական հարաբերություններ, դիվանագիտական հարաբերություններն Ալժիրի Ժողովրդադեմոկրատական Հանրապետության և Իտալիայի Խորհրդարանական Հանրապետության միջև։ Այս պետությունների միջև երկկողմ հարաբերություններն ունեն խոր պատմական ակունքներ։ Ալժիրի հյուսիսային հատվածը նախկինում ներառված է եղել Հռոմեական կայսրության մեջ՝ համարվելով իտալական պետականության անբաժանելի մաս։ Ժամանակակից Ալժիրի տարածքում գտնվող Ջեմիլա և Տիպասա հռոմեական հնավայրերը ներառված են Ալժիրում ՅՈւՆԵՍԿՕ-ի Համաշխարհային ժառանգության ցանկի մեջ։ Իտալիայի և Ալժիրի բնակիչների միջև հնուց ի վեր գոյություն են ունեցել առևտրային հարաբերություններ։
Ներկայումս Իտալիան և Ալժիրը բարեկամական պետություններ են։ Ալժիրը հավատարմագրել է իր դեսպանին Հռոմում, իսկ Իտալիան՝ քաղաքամայր Ալժիրում։ Ե՛վ Իտալիան․ և՛ Ալժիրը Միջերկրածովյան միության լիիրավ անդամներ են։


== Պատմական առնչություններ ==
Հռոմեական կայսրության կողմից Հյուսիսային Աֆրիկայում մեծ ազդեցություն ունեցող Կարթագենի նվաճումից հետո, հռոմեացիների վարչակարգը տարածվում է ժամանակակակից Ալժիրի տարածքում ևս։ Այդ ժամանակներից ի վեր Իտալիան կարողացել է Ալժիրի հյուսիսում տարածել իտալերեն լեզուն և իտալական մշակույթը։


== Ժամանակակից հարաբերություններ ==
Ալժիրի քաղաքացիական պատերազմի ժամանակ Իտալիան վերջինիս ցույց է տալիս աջակցություն՝ ձգտելով տարածաշրջանում կայունության և համերաշխության հաստատմանը։ Իտալիան մեծ զինակցություն է ցույց տվել Ալժիրի կառավարությանը հատկապես իսլամիստների ահաբեկչական խմբավորումների դեմ պայքարի ժամանակ։
Իտալիայի նախկին վարչապետ Մատտեո Ռենզիի խոսքերով Ալժիրի և Իտալիայի հարաբերությունները «ռազմավարական» են։ Իտալիան և Ալժիրը ձգտում են խորացնելու երկու երկրների միջեւ կապը, մասնավորապես՝ տնտեսական և էներգետիկ համագործակցությունները։


== Ծանոթագրություններ ==


== Արտաքին հղումներ ==
Հռոմում Ալժիրի դեսպանատուն
Ալժիրում Իտալիայի դեսպանատուն
Գեոմագնիսականություն

Գեոմագնիսականություն, Երկրի մագնիսականություն, գեոֆիզիկայի (երկրաֆիզիկայի) բաժին, որն ուսումնասիրում է Երկրի մագնիսական դաշտի ծագումը և բնույթը։
Գեոմագնիսականությունն ուսումնասիրում է հետևյալ հարցերը․

գեոմագնիսական դաշտի հաստատուն բաղադրիչի առաջացումը և զարգացումը,
փոփոխական բաղադրիչի բնույթը (որը կազմում է հիմնական դաշտի մոտ 1 % ֊ը),
մագնիսասֆերայի կառուցվածքը,
գեոմագնիսական դաշտի վարիացիաների օրինաչափությունների ուսումնասիրություն։


== Տե՛ս նաև ==
Երկրի մագնիսական դաշտ


== Ծանոթագրություններ ==


== Գրականություն ==
Жарков В. Н., Внутренее строение Земли и планет, М., Наука, 1978․
Ապրիլիանո

Ապրիլիանո (իտալերեն՝ Aprigliano), քաղաք Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 2833 մարդ, բնակչության խտությունը կազմում է 23 մարդ/կմ²։ Զբաղեցնում է 121 կմ² մակերես տարածք։ Փոստային ինդեքսն է՝ 87051։ Հեռախոսային կոդը՝ 00984։


== Ծանոթագրություններ ==
Պավլովկա (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ՊավլովկաՊավլովկա (ուկրաիներեն՝ Павлівка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Պավլովկա գյուղում բնակվում էր 175 մարդ։ Բնակավայրը զբաղեցնում է 0,822 կմ² տարածք։ Բնակչության խտությունը կազմում էր 212,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆլոտացիա

Ֆլոտացիա (ֆր.՝  flottation, flotter – լողալ բառից), ֆլոտացում, արդյունաբերական մասշտաբներով պինդ օգտակար հանածոների հարստացման եղանակ, որը հիմնված է ընտրովի թրջվելիության և շարժվող ֆազերի (ջուր, օդ, յուղ) բաժանման մակերևույթին առանձին բաղադրիչների միներալային մասնիկների կուտակման երևույթն օգտագործելու վրա։
Ֆլոտացիան լինում է՝ փրփրային, յուղային և թաղանթային։ Փրփրային ֆլոտացիան գունավոր ու հազվագյուտ մետաղների և մի շարք ոչ մետաղային օգտակար հանածոների հարստացման հիմնական եղանակն է։ Այդ դեպքում օգտակար հանածոյի նախապես մանրացրած (մինչև 0,01–0,1 մմ չափերով) մասնիկները ֆլոտացիոն ազդակնյութերով հագեցած ջրային միջավայրում խառնում են, որի հետևանքով որոշակի միներալների մասնիկները կուտակվում են գոյացած օդային պղպջակներում և փրփուրի ձևով բարձրանում են վեր, առաջացնելով հարստանյութ, իսկ այլ միներալների մասնիկները իջնում են ներքև։
Տարբերում են երկու հիմնական տեսակի ֆլոտացիա՝ յուղային և թաղանթային:
Յուղային ֆլոտացիան հիմնված է «յուղապատ» միներալային մասնիկների՝ դեպի ջրի մակերևույթ ընտրովի դուրս գալու հատկությունն օգտագործելու վրա։
Թաղանթային ֆլոտացիայի ժամանակ ջրաշիթի մակերևույթի վրա բարակ շերտով լցնում են միներալային մասնիկներ։ Դրանց մի մասը ջրռվ լավ թրջվում է և ընկղմվում ծավալի մեջ, մյուսները, որոնք բնորոշվում են (երբեմն ավելացված ֆլոտացիոն ազդակնյութերով) համեմատական անթրջվելիությամբ, մնում են նրա մակերևույթին։
Տարբերում են ֆլոտացիայի նաև խմբային և ընտրովի տեսակները։ Ֆլոտացիան իրականացվում է հատոիկ ֆլոաացիոն մեքենաներում:


== Գրականություն ==
Мещеряков Н. Ф. Флотационные машины. — М.: Недра, 1972. — 248 с.
Глембоцкий В. А., Классен В. И. Флотация. — М.: Недра, 1973. — 384 с. — 7300 экз.
Справочник по обогащению руд. В 3-х томах / О. С. Богданов (гл. ред.) и др. — М.: Недра, 1972—1974.
Барский Л. А. Так ископаемые становятся полезными. — М.: Недра, 1988. — 152 с. — 19 000 экз. — ISBN 5-247-00326-8.


== Արտաքին հղումներ ==
Флотация  «Լեռնային հանրագիտարական» կայքում
սուլֆիդային ֆլոտացիան ոսկու հանքահանման ժամանակ
ХиМиК.ру կայքում(չաշխատող հղում)(ռուս.)
Լենինի հուշարձաններ Դոնի Ռոստովում

Խորհրդային տարիներին Դոնի Ռոստովում ստեղծվել է Վլադիմիր Լենինի մի քանի հուշարձան։ Առաջին հուշարձանը բացվել է 1929 թվականին Բոլշայա Սադովայա փողոցում։ 1960 թվականին Լենինի հուշարձան է տեղադրվել Երկաթուղային շրջանում, վագոնային դեպոյի տարածքում։ 1963 թվականին կոթող է բացվել Լենինի հրապարակում։ Լենինի տիրաժավորված հուշարձաններից մեկն էլ գտնվում է Գվարդեյսկայա հրապարակից ոչ հեռու՝ Կաշվի գործարանի մուտքի մոտ։ Վլադիմիր Լենինի ռոստովյան հուշարձաններից երկուսը պետական պահպանության տակ են։


== Լենինի հուշարձան Մ. Գորկու անվան զբոսայգու մուտքի մոտ ==
47°13′16″ հս․. լ. 39°42′36″ ավ. ե.
Քաղաքում Վլադիմիր Իլյիչ Լենինի առաջին հուշարձանը բացվել է 1929 թվականին Բոլշայա Սադովայա փողոցում, Մ. Գորկու անվան զբոսայգու մուտքի մոտ։ Հուշարձանի հեղինակներն էին քանդակագործ Գեորգի Ներոդան և ճարտարապետ Պ. Ն. Անդրեևը։ Հայրենական մեծ պատերազմի ժամանակ հուշարձանն ավերվել է, սակայն 1970 թվականին քանդակը վերականգնվել է։
Բրոնզե քանդակը կանգնած է գրանիտե բարձր պատվանդանի վրա։ Քանդակագործ Ներոդան Լենինին պատկերել է ճառ արտասանելիս։ Նրա աջ ձեռքը պարզած է, ափը դեպի վեր է։ Լենինի վերարկուի փեշերը ասես ծածանվում են քամու տակ։ Քանդակագործը ձգտել է փոխանցել համաշխարհային պրոլետարիատի առաջնորդի էներգիան և հեղափոխության հուսավառությունը։ Պատվանդանի մոտ տեղադրված է քարե ամբիոն։ Հուշարձանամերձ հրապարակում պարբերաբար անցկացվում են հանրահավաքներ։ Հուշարձանն ունի տարածաշրջանային նշանակության մշակութային ժառանգության օբյեկտի կարգավիճակ։


== Լենինի հուշարձան Լենինի հրապարակում ==

47°15′00″ հս․. լ. 39°42′43″ ավ. ե.
1963 թվականին Հոկտեմբերյան շրջանի հրապարակում տեղադրվել է Լենինի հուշարձանը։ Հրապարակը և նրա հարակից պողոտան կոչվել են Լենինի անունով։ Հուշարձանի հեղինակներն են քանդակագործ Իսահակ Բրոդսկին, ճարտարապետներ Ն. Ն. Միլովիդովը և Ս. Ս. Օժեգովը։ Լենինի բրոնզե քանդակը կանգնած է գրանիտե սալիկներով երեսպատված պատվանդանին։ Հուշարձանի ընդհանուր բարձրությունը 12,5 մետր է։ Պատվանդանին փորագրված է հետևյալ մակագրությունը. «Խորհրդային պետության հիմնադրին, կոմունիստական կուսակցության ստեղծողին»։ Հուշարձանն ունի դաշնային նշանակության մշակութային ժառանգության օբյեկտի կարգավիճակ։


== Ծանոթագրություններ ==
Բաբ (այլ կիրառումներ)

Բաբ, կարող է վերաբերել՝

Բաբ - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
Բաբ - գյուղ Վրաստանում
Շիդրովկա (Յուգնայի վտակ)

Անվան այլ կիրառումների համար տե՛ս՝ Շիդրովկա (այլ կիրառումներ)Շիդրովկա (ռուս.՝ Шидровка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Յուգնա գետի աջ ափին՝28 կմ հեռավորության վրա։ Գետի երկարությունը 13 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000032938
Հիդրոլոգիական ուսումնասիրությունների կոդը - 103003293
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պարիևկա (այլ կիրառումներ)

Պարիևկա, կարող է վերաբերել՝

Պարիևկա - գյուղ, Ուկրաինայի Վիննիցայի մարզի Իլինեցկոեի շրջանում
Պարիևկա - գյուղ, Ուկրաինայի Վիննիցայի մարզի Պոգրեբիշչեի շրջանում
Հայոց ցեղասպանության հուշարձան (Ադիս Աբեբա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշակոթող-խաչքար Եթովպիայի Ադիս Աբեբա քաղաքի Սուրբ Գևորգ եկեղեցու բակում։


== Պատմություն ==
Հուշարձանը կառուցվել է Հայոց Ցեղասպանության զոհերի հիշատակի 90-ամյակին։ Տեղադրվել է 2005 թվականի ապրիլի 24-ին, կառուցվել է հայկական համայնքի նախաձեռնությամբ։


== Տվյալներ ==
Հեղինակ՝ Ջ. Լոլիվա
Նյութ՝ սև և սպիտակ մարմար


== Սուրբ Գևորգ եկեղեցի ==
Սուրբ Գևորգ հայկական եկեղեցին գտնվում է Ադիս Աբեբայի PastRas Mekonnen կամրջից 70 քայլ հեռավորության վրա։ Եկեղեցու տեղում եղել է 1923 թվականին կառուցված փոքր մատուռ։ 1935 թվականին այն քանդել ու նոր վանք են կառուցել։ Սուրբ Գևորգի շինարարությունը ֆինանսավորել է Մուրադյան ազգանունով եթովպացի մի մեծահարուստ հայ։ Նրա նախաձեռնությամբ էլ եկեղեցին կոչվել է սուրբ Գևորգի անունով՝ ի հիշատակ նրա հանգուցյալ հոր։


== Ծանոթագրություններ ==
Ճերմակաղբյուր

Ճերմակաղբյուր, գյուղ Արևմտյան Հայաստանում, Խարբերդի վիլայեթի Խոզաթի գավառակում։


== Պատմություն ==
Հայաբնակ գյուղ էր։


== Պատմամշակութային կառույցներ ==
Ճերմակաղբյուրն ուներ մի հին եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Բաթլեր շրջան (Կենտուկի)

Բաթլեր շրջան (անգլ.՝ Butler County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.109 կմ² է, բնակչությունը՝ 12.690 մարդ (2010 թ. տվյալներով)։ Շրջկենտրոնն է Մորգանթաուն բնակավայրը։ Կազմավորվել է 1810 թ.։
Գեչիկալասի

Գեչիկալասի, բերդ Զանգեզուրում, հիշատակում է Ղևոնդ Ալիշանը։ Պետք է ենթադրել, որ գտնվում էր Գեղամա լեռնահամակարգի Գեչի կալասի լեռնաճյուղի շրջանում, այժմյան Մարտունու շրջանի տարածքում։


== Ծանոթագրություններ ==
Անգլո-աֆղանական պատերազմներ (այլ կիրառումներ)

Անգլո-աֆղանական պատերազմներ, Անգլիայի նվաճողական պատերազմներն Աֆղանստանի դեմ։


== Առաջին պատերազմ ==
Առաջին պատերազմը (1838—1842) անգլո-աֆղանական 383 ավարտվեց Աֆղանստան ներխուժած անգլիական զորքերի արտաքսումով։


== Երկրորդ պատերազմ ==

Երկրորդ պատերազմի (1878—1880) հետևանքով Աֆղանստանի էմիր Աբդոաուհմանը ճանաչեց անգլիական վերահսկողությունր իր երկրի արտաքին քաղաքականության նկատմամբ և համաձայնեց տերիտորիալ զիջումների, պահպանելով, սակայն, ներքին գործերի տնօրինման իրավունքը։


== Երրորդ պատերազմ ==
Երրորդ պատերազմը (1919 թվականի մայիսի 3—հունիսի 3) ավարտվեց Ռավալպինդիում՝ 1919 թվականի օգոստոսին ստորագրված անգլո-աֆղանական հաշտության նախնական պայմանագրով, որով պահպանվեց Աֆղանստանի տերիտորիալ ստատուս քվոն։
Քաջարանց (գետ)

Քաջարանց, Ցաղլու, գետ Հայաստանի Սյունիքի մարզում։ Սկիզբ է առնում Զանգեզուրի լեռների Կեռմանի լեռնանցքի արևմտյան կողմից, Սիսակապար լեռնագագաթի հարավ-արևելյան լանջերից և, հոսելով դեպի արևելք, Քաջարանից 1,5 կմ արևմուտք աջից միախառնվելով Կապուտջուղ գետին՝ գոյացնում է Ողջի գետը։ Երկարությունը՝ 10 կմ։ Ունի ձնանձրևային սնում, հորդանում է մայիսին։ Ջրահավաք ավազանը՝ 34,6 կմ²։


== Ծանոթագրություններ ==
(8561) Սիկորուկ

(8561) Սիկորուկ (անգլ.՝ Sikoruk), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 26-ին Տիմուր Կրյաչկոյի կողմից Զելենչուկսկայայում։
Միջին հեռավորությունը Արեգակից կազմում է 3,110876 ա. մ., առավելագույնը մոտենում է 2,4391 ա. մ. հեռավորության վրա և հեռանում 3,7827 ա. մ.։ Արեգակի շուրջ մեկ ամբողջական պտույտ է կատարում 2004,11 երկրային օրվա ընթացքում, իր ուղեծրով շարժվելով միջինում 0,17963 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8561) Սիկորուկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոոդնա

Լոոդնա (էստ․՝ Loodna), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 51 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
1825 (ալբոմ)

Անվան այլ կիրառումների համար տե՛ս՝ 1825 (այլ կիրառումներ)1825, «Uma2rmaH» խմբի հավաքածուն, որը լույս է տեսել հինգ տարի համագործակցությունից հետո՝ 2009 թվականին։


== Ալբոմ ==
1825 հանդես է եկել երկու տեսքով՝ սկավառակով և ձայնասկավառակով։ Ալբոմում են հավաքված խմբի 15 լավագույն երաժշտական հավաքածուները, ինչպես նաև մեկ նոր երգ։ Խմբի անունը կապված է իր տարիքի հետ՝ 2008 թվականին լրացավ նրանց խմբի հինգ տարին, կամ 1825 օրը։
Ըստ Ալեկսեյ Մաժաևի, խմբի տեսհոլովակները և երգերը իրար համահունչ են, և թողարկումները արժանի են 3-х-ից 5 հնարավոր։


== Ստեղծագործությունների ցանկ ==
Երգերի հեղինակ՝ Վլադիմիր Կրիստովսկի, բառերի հեղինակներ՝ Վլադիմիր Կրիստովսկի, Ս. Լուկյանենկո, feat՝ դուետ։


== Ծանոթագրություններ ==
Բեգես

Բեգես (իսպ.՝ Begas), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բախո Լիոբրեգատ շրջանում։ Տարածքը կազմում է 50 կմ2։ Բնակչությունը՝ 6348 մարդ (2010 թվականի տվյալներով)։


== Արտաքին հղումներ ==
Página Web Oficial del Ayuntamiento
Patrimonio histórico-artístico de Begues
Մելիք (Կամախի գավառ)

Անվան այլ կիրառումների համար տե՛ս՝ Մելիք (այլ կիրառումներ)Մելիք, գյուղ Արևմտյան Հայաստանում, Էրզրումի վիլայեթի Կամախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
7-րդ հյուսիսային զուգահեռական

7-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 7°-ի անկյուն։ 

Այս զուգահեռականի բոլոր կետերն ունեն հյուսիսային լայնության 7° (հս.լ. 7°) կոորդինատը։
Այս զուգահեռականի լայնության մեկ աստիճանին համապատասխանում է 110495 մ, ընդհանուր երկարությունն է 39 778 կմ, ինչը կազմում է հասարակածի երկարության 99.3%-ը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 12 ժամ 32 րոպե
ձմեռվա արևադարձի ժամանակ՝ 11 ժամ 43 րոպե


== Ծանոթագրություններ ==
Կուստարևկա (գյուղ, Տատիշլինսկի շրջան)

Կուստարևկա (ռուս.՝ Кустаревка, բաշկիրերեն՝ Кустаревка), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շահնայ

Շահնայ, փողային երաժշտական գործիք, հայտնի է հյուսիսային Հնդկաստանում։
Պատկանում է հոբոյների ընտանիքին, իրենից ներկայացնում է 30-50 սմ երկարությամբ խողովակ, կոնաձև է, անցքերով և երկակի պիպիչով (լեզվակ)։ Գործիքը պատրաստված է փայտից, ներքևի մասում ունի տափակեցված մետաղական փողալայնուկ։ Անցքերի քանակը 6-9 է, դիապազոնը` 2 օկտավա։
Շահնայի ձայնը յուրահատուկ է, երկյուղածության զգացմունք է ստեղծում։ Այն օգտագործվում է կրոնական և հարսանեկան արարողությունների ժամանակ։
Շահնայ նվագող ամենահայտնի երաժիշտներից է Բիսմիշահ Խանը (անգլ.՝ Bismillah Khan) (1916—2006), վիրտուոզ, պարգևատրվել է Հնդկաստանի պետական ամենաբարձր պարգևով` «Բխարատ Ռատնա»։ Դեյվ Մեյսոնը այդ գործիքը նվագել է «The Rolling Stones» խմբի «Street Fighting Man» երգի ժամանակ։


== Արտաքին հղումներ ==
Shehnai — статья из Britannica.com.
Энциклопедия музыкальных инструментов — ШАХНАЙ
Reginald Massey,Jamila Massey The music of India. — Abhinav Pubns, 1998. — 250 с. — ISBN 978-8170173328
Ranade Ashok Damodar (2006)։ Music contexts: a concise dictionary of Hindustani Music։ Bibliophile South Asia։ ISBN 8185002630
Սվետլորեչնոյե (Զերնոգրադի շրջան)

Սվետլորեչնոյե (ռուս.՝ Светлоречное), գյուղ Ռուսաստանի Դաշնության Ռոստովի մարզի Զերնոգրադի շրջանում։ Մտնում է Ռոսսոշինսկի գյուղական համայնքի կազմի մեջ։